ევროპის საფეხბურთო ჩემპიონატი 2012: ჯგუფი B
ჯგუფი B — ევრო 2012-ის მეორე ჯგუფი, სადაც მატჩები გაიმართა 9 ივნისიდან 17 ივნისამდე. ჯგუფის თამაშები ჩატარდა უკრაინის ქალაქებში – ხარკოვში და ლვოვში. ჯგუფის წევრები იყვნენ ნიდერლანდი, დანია, გერმანია და პორტუგალია. ორი საუკეთესო მაჩვენებლის მქონე ნაკრები, გერმანია და პორტუგალია, პლეი-ოფში გავიდა. ფეხბურთის ბევრმა სპეციალისტმა ჯგუფი B „სიკვდილის ჯგუფად“ მონათლა.